
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 186 

24 Φεβρουαρίοου 1994 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων τριών (3) κτιρίων που 
βρίσκονται στον οικισμό Καλεντζέϊκα και στην Κοι¬ 
νότητα Καλεντζίου (Ν. Αχαΐας) και καθορισμός ειδι¬ 
κών όρων και περιορισμών δόμησης αυτού. 1 

Χαρακτηρισμός ως διατηρητέας της πρόσοψης κτιρίου 
που βρίσκεται εντός του ρυμοτομικού σχεδίου του 
Δήμου Πατρέων (Ν. Αχαΐας) και καθορισμός ειδικών 

όρων καί περιορισμών δόμησης αυτού. 2 

Τροποποίηση ρυμοτομικού σχεδίου Πεύκης Ν. Αττικής 
στο Ο.Τ. 459 α για την έγκριση περιγράμματος κα¬ 
τασκευής σκεπαστού Γυμναστηρίου. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 112382/8562 (1) 

Χαρακτηρισμός ως διατηρητέων τριών (3) κτιρίων που βρί¬ 
σκονται στον οικισμό Καλεντζέϊκα και στην Κοινότητα 
Καλεντζίου (Ν. Αχαΐας) και καθορισμός ειδικών όρων 
και περιορισμών δόμησης αυτού. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α’ 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων» (Β’ 435). 

3. τις διατάξεις της παρ. Β του άρθρου 1 του Π.Δ/τος 
28/5.2.1993 «καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 


διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α’ 9). 

4. Το υπ’ αριθ. 486/29.11.1991 έγγραφο της Κοινότη¬ 
τας Καλεντζίου. 

5. Την από 18.2.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το 53577/2914/18.2.1993 έγγραφο της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών προς την Κοινότητα Καλεντζίου και την 320/ 
4.10.1993 απάντηση της Κοινότητας. 

7. Το γεγονός ότι παρήλθε άπρακτη η προθεσμία που 
προβλέπεται από την παρ. 2 του άρθρου 4 του Ν. 1577/ 
1985 «ΓΟΚ» (Α’ 210) όπως τροποποιήθηκε με την παρ. 2α 
του άρθρου 1 του Ν. 1772/1988 (Α’ 91) χωρίς να περιέλ¬ 
θουν στη Διεύθυνση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις των ενδιαφε¬ 
ρομένων. 

8. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α’ 154) και το γεγονός ότι από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
τού κρατικού προϋπολογισμού και του οικείου Ο.Τ.Α., 
αποφασίζουμε: 

1. Χαρακτηρίζονται ως διατηρητέα τρία (3) κτίρια που 
βρίσκονται στην Κοινότητα Καλεντζίου και τον οικισμό Κα- 
λεντζέϊκα (Ν. Αχαΐας) και ειδικότερα: 

α) Το συγκρότημα του πρώην διδακτηρίου Καλε¬ 
ντζίου. 

β) Το κτίριο, φερόμενο ως ιδιοκτησία του Γεωργίου 
Σταυρόπουλου στην Κοινότητα Καλεντζίου και 

γ) Το διδακτήριο του πρώην Δημοτικού Σχολείου στον 
οικισμό Καλεντζέϊκα, 

όπως αυτά φαίνονται σημειωμένα στα δύο σχετικά πρω¬ 
τότυπα διαγράμματα σε κλίμακα 1:5.000 που θεωρήθη¬ 
καν από τον Προϊστάμενο της Διεύθυνσης Τοπογραφικών 
Εφαρμογών με την 112382/1993 πράξη του και που αντί¬ 
τυπό τους σε φωτοσμίκρυνση δημοσιεύονται με την πα¬ 
ρούσα απόφαση. 

2. Διατηρητέα χαρακτηρίζονται τα αρχικά εκάστοτε κτί¬ 
ρια όπως και οι εναρμονιζόμενες με τα αρχικά κτίρια μετα¬ 
γενέστερες προσθήκες όχι όμως και τα πάσης φύσεως 
καθ’ ύψος ή κατ’ επέκταση υπάρχοντα προσκτίσματα που 
αλλοιώνουν τα αρχικά κτίρια. 

Ο καθορισμός των προσκτισμάτων που αλλοιώνουν τα 

αρχικά κτίρια πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στα πιο πάνω κτίρια που χαρακτηρίζονται ως διατηρη¬ 
τέα απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή καλλιτεχνι¬ 
κών διακοσμητικών στοιχείων τους όσο και του κτιρίόυ συ¬ 
νολικά πλην των προσκτισμάτων ή των στοιχείων των κτι¬ 
ρίων για τα οποία η ΕΠΑΕ έχει γνωμοδοτήσει για την αφαί¬ 
ρεσή τους. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση των κτιρίων που χαρακτηρίζονται ως διατηρητέα, 
εφόσον δεν αλλοιώνεται ο γενικός αρχιτεκτονικός χαρα¬ 
κτήρας των κτιρίων και δεν θίγονται τα διατηρητέα στοι¬ 
χεία τους. 

5. Σε περίπτωση αποκατάστασης του κτιρίου που έχει 
υποστεί μεγάλες αλλοιώσεις και υπάρχουν ανεπαρκή 
στοιχεία για το ίδιο το κτίριο, πρέπει να λαμβάνεται υπόψη 
η βασική αρχιτεκτονική σύνθεση και η συγγενής μορφολο¬ 
γία και τεχνολογία των όψεων των κτιρίων της περιοχής. 

6. Αιτήσεις για ανέγερση νέων κτιρίων στα οικόπεδα που 
υπάρχουν τα διατηρητέα κτίρια και για προσθήκες στα δια¬ 
τηρητέα κτίρια αποστέλλεται από την Πολεοδομική Υπη¬ 
ρεσία στην αρμόδια Υπηρεσία του Υπουργείου Περιβάλ¬ 
λοντος Χωροταξίας και Δημοσίων Έργων με γνώμη της 
Ε.Π.Α.Ε. για ειδική ρύθμιση σύμφωνα με την παρ. 2 του 
άρθρου 4 του Ν. 1577/1985 «περί ΓΟΚ» εφόσον δεν πα¬ 


ραβλάπτεται το διατηρητέο κτίριο και ο χώρος που το πε¬ 
ριβάλλει. 

7. α) Απαγορεύεται η τοποθέτηση φωτεινών επιγραφών 
και διαφημίσεων στα χαρακτηριζόμενα ως διατηρητέα κτί¬ 
ρια. 

Επιτρέπονται μόνο οι περιορισμένων διαστάσεων επι¬ 
γραφές που πληροφορούν για τη χρήση των χώρων των 
κτιρίων. 

β) Κατ’ εξαίρεση επιτρέπεται η τοποθέτηση φωτεινών 
επιγραφών στο ισόγειο καταστημάτων που αναφέρονται 
αποκλειστικά στο όνομα και στο αντικείμενο των εργασιών 
τους. 

Οι φωτεινές επιγραφές στα ισόγεια των καταστημάτων 
έστω και αν τοποθετούνται μέσα στις προσθήκες έχόυν 
χρώμα λευκό ή κίτρινο σταθερό και συνεχές και αποτελού¬ 
νται από μεμονωμένα στοιχεία, γράμματα, αριθμούς. 

8. Για οποιαδήποτε εργασία στο εξωτερικό και εσωτε¬ 
ρικό των διατηρητέων κτιρίων καθώς και για την τοποθέ¬ 
τηση επιγραφών απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ). 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1993 
Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Αριθ. 2791/689 (2) 

Χαρακτηρισμός ως διατηρητέας της πρόσοψης κτιρίου 

που βρίσκεται εντός του ρυμοτομικού σχεδίου του Δή¬ 
μου Πατρέων (Ν. Αχαΐας) και καθορισμός ειδικών όρων 

και περιορισμών δόμησης αυτού. 

Ο ΥΠΟΥΡΓΟΣ 

ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «τροποποίηση διατάξεων του Ν. 1577/1985 
«Γ.Ο.Κ.» και άλλες σχετικές διατάξεις» (Α’ 91). 

2. Την 67598/758/16.6.1992 απόφαση του Υφυπουρ¬ 
γού Περιβάλλοντος Χωροταξίας και Δημοσίων Έργων 
«Μεταβίβαση αρμοδιοτήτων του Υφυπουργού Περιβάλλο¬ 
ντος Χωροταξίας και Δημοσίων Έργων στον Γενικό Γραμ- 
ματέα, στους Γ ενικούς Διευθυντές και στους Προϊσταμέ¬ 
νους Διευθύνσεων και Τμημάτων του Υπουργείου Περι¬ 
βάλλοντος Χωροταξίας και Δημοσίων Έργων» (Β’ 435). 

3. τις διατάξεις της παρ. Β του άρθρου 1 του Π.Δ/τος 
28/5.2.1993 «καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α’ 9). 

4. Τις διατάξεις τους άρθρου 29Α τόυ Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α’ 154). 

5. Την από 4.5.1993 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Τις από 26.7.1993 αντιρρήσεις της Επιτροπής Ανε- 
γέρσεως Ν. Ιερού Ναού Αγίου Ανδρέου Πατρών. 

7. Τις από 4.1.1994 παρατηρήσεις στις αντιρρήσεις των 
ενδιαφερομένων, της Δ/νσης Πολεοδομικού Σχεδιασμού, 
Τμήμα Παραδοσιακών Οικισμών. 

8. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 


τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέα η πρόσοψη του κτι¬ 
ρίου που βρίσκεται εντός του ρυμοτομικού σχεδίου του 
Δήμου Πατρέων (Ν. Αχαΐας) και επί της οδού 25ης Μαρ¬ 
τίου αρ. 75, φερόμενο ως ιδιοκτησία Νέου Ιερού Ναού 
Αγίου Ανδρέου Πατρών, όπως φαίνεται στο σχετικό πρω¬ 
τότυπο διάγραμμα σε κλίμακα 1:100 που θεωρήθηκε από 
τον Προϊστάμενο της Διεύθυνσης Τοπογραφικών Εφαρ¬ 
μογών με την 2791/1994 πράξη του και που αντίτυπό του 
σε φωτοσμίκρυνση δημοσιεύεται με την παρούσα από¬ 
φαση. 

2. Στη χαρακτηριζόμενη διατηρητέα πρόσοψη του κτι¬ 
ρίου απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή διακοσμητικών 
στοιχείων της. 

3. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στο κτίριο πλην των αναγκαίων 
επιγραφών, περιορισμένων διαστάσεων που υποδηλώ¬ 
νουν τη χρήση του. 

4. Αίτηση για προσθήκη στη διατηρητέα πρόσοψη του 
κτιρίου αποστέλλεται από την Πολεοδομική Υπηρεσία 
στην αρμόδια Υπηρεσία του Υπουργείου Περιβάλλοντος 
Χωροταξίας και Δημοσίων Έργων με γνωμοδότηση της 
Ε.Π.Α.Ε. για ειδική ρύθμιση σύμφωνα με την παρ. 2 του 
άρθρου 4 του Ν. 1577/1985 «περί ΓΟΚ» εφόσον δεν πα¬ 
ραβλάπτεται το διατηρητέο κτίριο. 

5. Για οποιαδήποτε επέμβαση στην πρόσοψη του κτι¬ 
ρίου, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 1994 

Με εντολή Υφυπουργού 
Ο Γενικός Γραμματέας 
ΑΛΕΞΑΝΔΡΟΣ ΒΟΥΛΓΑΡΗΣ 

Αριθ. 20031/628 (3) 

Τροποποίηση ρυμοτομικού σχεδίου Πεύκης Ν. Αττικής 

στο Ο.Τ. 459 α για την έγκριση περιγράμματος κατα¬ 
σκευής σκεπαστού Γυμναστηρίου. 

Ο ΝΟΜΑΡΧΗΣ ΑΝΑΤΟΛ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων 
πόλεων και κωμών του Κράτους» όπως τροποποιήθηκε και 
συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως» όπως τροποποιήθηκαν και συμπληρώθη¬ 
καν. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Π.Δ. 183 ΦΕΚ 70 Α/86 περί εγκρί- 
σεως τροποποιήσεων σχεδίου πόλεων. 

5. Τις υπ’ αριθ. 29/93 και αριθ. 79/93 αποφάσεως του 
Δημ. Συμβουλίου. 


6. Το πρακτικό 40 του συνεδρίου 29 του Σ.Χ.Ο.Π την 
16.9.1993. 

7. Τις διατάξεις του άρθρου 29Α του Ν. 1558/85 όπως 
προστέθηκε με το άρθρο 27 του Ν. 208/92 (ΦΕΚ 154 Α) 
και το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Δημ. Προϋ¬ 
πολογισμού. 

8. Την υπ' αριθ. Πρωτ. 1223/93 βεβαίωση του Δήμου 
Πεύκης ότι η τροποποίηση δεν επιβαρύνει τον Δημ. Προϋ¬ 
πολογισμό, αποφασίζουμε: 

Εγκρίνουμε την τροποποίηση του ρυμοτομικού σχεδίου 
Πεύκης στο Ο.Τ. 459α για την έγκριση περιγράμματος κα¬ 
τασκευής σκεπαστού Γυμναστηρίου όπως απεικονίζεται 
στο συνημμένο τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 28 Ιανουάριου 1994 
Ο Νομάρχης 
Ν. ΠΕΡΚΙΖΑΣ 










